b'\n_START_ARTICLE_\nMonemvazija\n_START_SECTION_\nZgodnja zgodovina\n_START_PARAGRAPH_\nV antiki Monemvazija ni bila naseljena, v minojski dobi pa je bila morda trgovska postaja, ker jo znani gr\xc5\xa1ki popotnik in geograf Pavzanij imenuje "Akra Minoa", kar pomeni "Minojski rt".\n_START_SECTION_\nBizantinci, Bene\xc4\x8dani in Osmani\n_START_PARAGRAPH_\nMesto in trdnjavo so ustanovili leta 583 prebivalci s celine, ki so iskali zato\xc4\x8di\xc5\xa1\xc4\x8de med vpadi Slovanov in Avarov v Gr\xc4\x8dijo. Zgodovina napadov in zasedb Peloponeza je dokumentirana v srednjeve\xc5\xa1ki Kroniki Monemvazije.  _NEWLINE_Po 10. stoletju n. \xc5\xa1t. se je mesto razvilo v pomembno trgovsko in pomorsko sredi\xc5\xa1\xc4\x8de. Trdnjava se je uspe\xc5\xa1no upirala invazijam Arabcev in Normanov leta 1147. V trdnjavi je bilo dovolj obdelovalne zemlje, da je prehranila 30 mo\xc5\xbe. Trdnjava se je po treh letih obleganja leta 1248 \xc4\x8dastno vdala Viljemu II. Villehardouinu. Ko so Villehardouina po bitki pri Pelagoniji ujeli Grki, je trdnjavo kot del odkupnine dobil bizantinski cesar Mihael VIII. Paleolog. _NEWLINE_V bizantinski posesti je ostala do leta 1460. Postala je sede\xc5\xbe cesarskega guvernerja, baza za bizantinske vojne operacije proti Frankom, glavno izvozno pristani\xc5\xa1\xc4\x8de za vino malvazija in eno od najnevarnej\xc5\xa1ih brlogov gusarjev v Levantu. Cesarji so ji podelili dragocene privilegije, ki so spodbudili Rogerija de Lluria, da je leta 1292 oplenil spodnje mesto. Mesto je leta 1302 izreklo dobrodo\xc5\xa1lico Katalonski dru\xc5\xbebi na njeni poti na vzhod. Leta 1397 je morejski despot Teodor I. Paleolog odstavil lokalno vladarsko dinastijo, ki je pozvala na pomo\xc4\x8d osmanskega sultana Bajazida I. Tur\xc5\xa1ka vojska je na oblast vrnila odstavljeno dinastijo. _NEWLINE_Leta 1419  je skalnati otok pri\xc5\xa1el v posest Bene\xc5\xa1ke republike, vendar je bil kmalu vrnjen morejskemu despotu. Okoli leta 1401 je bil v mestu rojen zgodovinar Jurij Sfranca. Po padcu Konstantinopla leta 1453 je Monemvazija vzdr\xc5\xbeala napade Mehmeda II. leta 1458 in 1460, ko je postala edina posest morejskega despota Toma\xc5\xbea Paleologa, kandidata za bizantinski prestol. Despot ni imel vojske, da bi jo branil. Ponudil jo je sultanu in jo nazadnje prodal pape\xc5\xbeu._NEWLINE_Do leta 1464 je bil v mestu nepomemben pape\xc5\xbeev predstavnik. Ker pape\xc5\xbe ni mogel za\xc5\xa1\xc4\x8dititi mesta, so v mesto sprejeli bene\xc5\xa1ko garnizijo. Pod bene\xc5\xa1ko oblastjo je bilo mesto dokaj cveto\xc4\x8de do podpisa mirovnega sporazuma leta 1502-1503, po katerem so doma\xc4\x8dini izgubili svojo obdelovalno zemljo. Izvoz \xc5\xbeivi in vina se je ustavil. \xc5\xbdivila so prihajala po  morju ali s tur\xc5\xa1kih posesti, vinogradni\xc5\xa1tvo pa je pod osmansko oblastjo skoraj propadlo. Na otoku so \xc5\xa1e vedno vladali Bene\xc4\x8dani, po podpisu sporazuma leta 1540 pa so morali zapustiti Monemvazijo in Nauplijo, svoji zadnji posesti na gr\xc5\xa1ki celini. Tisti prebivalci, ki niso \xc5\xbeeleli \xc5\xbeiveti pod osmansko oblastjo, so dobili zemljo drugje. Osmani so v Monemvaziji vladali do obnove bene\xc5\xa1ke mo\xc4\x8di leta 1460 in od leta 1715 do 1821. Mesto so preimenovali v Menek\xc5\x9fe (Vijolica). Bilo je sredi\xc5\xa1\xc4\x8de sand\xc5\xbeaka (provinca) Morejskega ejaleta._NEWLINE_Mesto je ostalo pomembno trgovsko sredi\xc5\xa1\xc4\x8de do pelopone\xc5\xa1ke vstaje leta 1770 med  rusko-tur\xc5\xa1ko vojno, potem pa je njegov pomen povsem upadel. _NEWLINE_Mesto je bilo izpod osmanske oblasti osvobojeno 23. julija 1821, ko je med gr\xc5\xa1ko vojno za neodvisnost v mesto s svojo zasebno vojsko vkorakal Tzannetakis Grigorakis.\n_START_SECTION_\nSodobna Monemvazija\n_START_PARAGRAPH_\nLeta 1971 je sta bila zgrajena most, ki je Monemvazijo povezal s celino, in cestna povezava do avtoceste GR-86. _NEWLINE_Kasneje  se je v mestu za\xc4\x8del razvijati turizem. Srednjeve\xc5\xa1ke zgradbe so se obnovile in nekatere preuredile v hotele. _NEWLINE_Leta 1986 e je v mestu snemal film The Wind.\n_START_SECTION_\nGeografija\n_START_PARAGRAPH_\nOtok Monemvazija je od celine lo\xc4\x8dil potres leta 375. Ve\xc4\x8dino otoka tvorita planota, visoka okoli 100 m, in mesto z enakim imenom na jugovzhodnem pobo\xc4\x8dju planote. Pod mestom je zaliv Palaia Monemvasia. Veliko ulic je ozkih in uporabnih samo za pe\xc5\xa1ce in tovorne osle. Na severozahodu je majhna vas z deset hi\xc5\xa1ami.'